आजमगढ़. पेट्रोल-डीजल की बढ़ती कीमतों के साथ महंगाई को लेकर सोमवार को कांग्रेस के भारत बंद का आह्वान को जनता ने गंभीरता से नहीं लिया। खासतौर पर मुलायम सिंह यादव का गढ़ कहे जाने वाले आजमगढ़ में बंदी का कोई असर नहीं दिखा। निर्धारित समय पर बाजारें खुल गयी। वैसे कांग्रेसी चट्टी चौराहे से लेकर मुख्यालय तक सड़क पर उतरे और मोदी सरकार के खिलाफ जमकर नारेबाजी है। लोगों ने मोदी सरकार को असफल करार देते हुए वर्ष 2019 के चुनाव में उखाड़ फेंकने का अाह्वान किया।